Publication: Magyar Közlöny
Issue: MK-2008-162 (Year: 2008, Number: 162)
Era: 2004-2010
Section: magasabb értéket kell az eredménykimutatásban megjelenítenie. Az évközi adófizetési kötelezettség számításánál a hitelintézet eltekinthet az adóalap korrekciós tételek számbavételétõl. A sorban ki kell mutatni az államháztartás egyensúlyát javító különadóról és járadékról szóló 2006. évi LIX. törvény alapján a hitelintézet által fizetett különadót is.
Paragraph Index: 920

1. Hátrasorolt és vagyoni kötelezettségek szektorbontása (2+…+33) A Felügyeleti mérleg 733. sorában szereplõ hátrasorolt és vagyoni kötelezettségeket kell itt szektor szerint részletezni. Külön sorokon kell jelenteni a hitel formájában kapott és a hitelviszonyt megtestesítõ értékpapírok kibocsátása útján szerzett hátrasorolt és vagyoni kötelezettségeket, szektor szerinti bontásban. A szövetkezeti részjegyekkel kapcsolatos állományokat a 16. „– háztartásokkal és háztartásokat segítõ nonprofit intézményekkel szemben – hitel” sorban kell jelenteni. A 34-62. sorokban a lakosságnak ingatlan fedezete mellett nyújtott lakáscélú és egyéb hitelek, a 63-66. sorokban az ingatlan fedezet nélkül nyújtott lakáscélú hitelek hó végi bruttó állományának részletezése jelentendõ. A lakáscélú hitelek felhasználás szerinti alábontásánál az alábbi definíciókat kell figyelembe venni: – új lakás vásárlása/építése: új lakásnak minõsül az alapozási munkáktól kezdõdõen teljes egészében újonnan épített, illetõleg emeletráépítéssel, vagy tetõtér-beépítéssel nem családi vagy ikerházon megvalósuló, a lakhatás feltételeinek a vonatkozó jogszabályi követelmények szerint megfelelõ lakóegység, amely elkészültét követõen használatbavételi vagy fennmaradási engedély köteles; – használt lakás vásárlása: használt lakásnak minõsül a lakhatás feltételeinek a vonatkozó jogszabályi követelmények szerint megfelelõ, használatbavételi vagy fennmaradási engedéllyel rendelkezõ, új lakásnak nem minõsülõ lakóegység; – egyéb cél: a fenti két kategóriába be nem sorolható lakáscélú felhasználás.

Source: https://magyarkozlony.hu/hivatalos-lapok/50407c19ef2e3d2a0d4945708f769cdba73b6469/dokumentumok/422e73d0156734485531ee2520067337ab37871b/letoltes